Държавен вестник, бр. 20, 2007 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  20
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 54
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за ратифициране на изменението и допълне-
нието на Конвенцията за достъпа до информа-
ция, участието на обществеността в процеса на
вземането на решения и достъпа до правосъдие
по въпроси на околната среда, приет от ХL На-
родно събрание на 23 февруари 2007 г.
Издаден в София на 27 февруари 2007 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за ратифициране на изменението и допълне-
нието на Конвенцията за достъпа до информа-
ция, участието на обществеността в процеса
на вземането на решения и достъпа до право-
съдие по въпроси на околната среда
Член единствен. Ратифицира изменението
и допълнението на Конвенцията за достъпа до
информация, участието на обществеността в
процеса на вземането на решения и достъпа до
правосъдие по въпроси на околната среда,  при-
ето на втората среща на страните по конвенци-
ята, състояла се от 25 до 27 май 2005 г. в Алма-
ти, Казахстан.
Законът е приет от 40-то Народно събрание
на 23 февруари 2007 г. и е подпечатан с офици-
алния печат на Народното събрание.
Председател на Народното събрание:
Георги Пирински
3403
УКАЗ № 55
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за избиране на членове на Европейския
парламент от Република България, приет от
ХL Народно събрание на 22 февруари 2007 г.
Издаден в София на 5 март 2007 г.
Президент на републиката: Георги Първанов
Подпечатан с държавния печат.
Министър на правосъдието: Георги  Петканов
ЗАКОН
за избиране на членове на Европейския пар-
ламент от Република България
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон определя условията и
реда за избиране на членове на Европейския
парламент от Република България, както и ус-
ловията и реда за попълване на предсрочно ова-
кантени мандати при прекратяване на пълно-
мощията им.
(2) Броят на членовете на Европейския пар-
ламент, които се избират от Република Бълга-
рия, се определя с Акта към Договора за присъ-
единяване на Република България към Евро-
пейския съюз.
Чл. 2. Статусът на член на Европейския пар-
ламент е несъвместим със:
1. народен представител в национален пар-
ламент;
2. член на правителство на държава—член-
ка на Европейския съюз;
3. член на Комисията на Европейските об-
щности;
4. съдия, генерален адвокат или секретар на
Съда на Европейските общности, съответно на
Първоинстанционния съд на Европейските об-
щности;
5. член на Изпълнителния съвет на Евро-
пейската централна банка;
6. член на Сметната палата на Европейски-
те общности;
7. Европейски омбудсман;
8. член на Икономическия и социален коми-
тет на Европейската общност и на Европейска-
та общност за атомна енергия;
9. член на комитети или други органи, учре-
дени въз основа на Договорите за създаване на
Европейската общност и на Европейската общ-
ност за атомна енергия, с цел да управляват фон-
довете на Европейските общности или с оглед
изпълнението на постоянни административни
задължения;
10. член на Съвета на директорите, на Упра-
вителния комитет или служител на Европей-
ската инвестиционна банка;
11. представител или служител на институ-
ция на Европейските общности или на други спе-
циализирани звена към Европейските общнос-
ти или на Европейската инвестиционна банка;
12. изпълняването на друга служба или из-
вършването на дейност, която според закон е
несъвместима с положението на народен пред-
ставител.
Чл. 3. (1) Изборите се произвеждат върху
основата на общо, равно и пряко избирателно
право при тайно гласуване.
(2) Всеки избирател има право на един глас.